חיפזון וזהירון

חיפזון וזהירון היא סדרת טלוויזיה ישראלית לילדים, המבוססת על ספריה של מאיה גוזלי. הסדרה הופצה ב-HOT VOD Young החל משנת 2011, כאשר העונה השביעית והאחרונה עלתה ב-6 ביוני 2018.

עלילה
במרכז הסדרה מככבים חיפזון וזהירון, שני חברים שונים זה מזה. זהירון הוא הזהיר והמחושב מבין השניים, וחברו חיפזון נחפז וממהר. התנהגותם השונה מדגישה את הפזיזות והרשלנות אל מול הזהירות ושיקול הדעת.

במהלך הסדרה נפגשים חיפזון וזהירון עם צ'יקו השוטר, רמזוריקו, טופי, טישו וחברים אחרים, מחברים בין עולם הדמיון והמציאות שבשכונה, ומעניקים חוויה של לימוד בדרך ייחודית ושמחה.

כל פרק בסדרה מסתיים בשיר מקורי בעל מוסר השכל הקשור לנושא שבו עסק הפרק. כמו כן, כל עונה מתמקדת בנושא אחר:
 עונה ראשונה - זהירות בדרכים
 עונה שנייה - אורח חיים בריא
 עונה שלישית - משפחה
 עונה רביעית - חגי ישראל ומועדיו
 עונה חמישית - אמרות חכמים ועצות לחיים טובים
 עונה שישית - חוקרים ומגלים
 עונה שביעית - עידוד קריאה

דמויות
 מאיה גוזלי: יוצרת הסדרה. נראית בתחילת כל פרק ורומזת מה יהיה באותו פרק.
 חיפזון (יפעה מימון): תמרור כחול ועגול וחברו של זהירון, לא מקפיד על חוקי התנועה למרות אזהרותיו של זהירון.
 זהירון (רונה בקרמן): תמרור אדום ומשולש וחברו של חיפזון, מקפיד על חוקי התנועה ומזהיר את חיפזון.
 רמזוריקו (מתן קליגר): רמזור אשר ניצב בשכונה ואומר לכולם לחצות את הכביש בבטחה.
 צ'יקו צ'קלקה (רמי ציון): השוטר של השכונה אשר שומר על חוק וסדר בדרכים, פוחד מיונים ומגדל ירקות.
 טופי (שיפי אלוני): מוכרת בקיוסק של השכונה.
 טישו (שגיא לוי): מנקה הרחובות המזמר שירים שונים ומטאטא את השכונה.
 ד"ר פיקא (ארז שפריר) (עונות 1–6): רופא מקצועי בשכונה.
דנה (נגה מילשטיין) (עונות 1–3): חברה של חיפזון וזהירון.
 בולי הדוור (דודי גזית): הדוור של השכונה.
 מרתה (מיקי קם): הספרנית של השכונה.
 פוני הספר (אודי גוטשלק): הספר של השכונה.
תיקה (טליה יהלומי): בת דודתו של צ'יקו השוטר. מדענית מפוזרת.
מר פינקס (תומר אופנר): סופר המגיע לשכונה לסיים את סיפרו.

פרקים

עונה ראשונה

עונה שנייה

עונה שלישית

עונה רביעית

עונה חמישית

עונה שישית

עונה שביעית

ראו גם
 הבאגיס

קישורים חיצוניים
 

HOT: תוכניות וסדרות
סדרות טלוויזיה ישראליות שעלו לשידור בשנות ה-2010
סדרות קומיות ישראליות לילדים
תוכניות טלוויזיה אשר עוסקות בבטיחות בתחבורה